**บทที่ 3**

**วิธีดำเนินการวิจัย**

ในการดำเนินการวิจัยเรื่อง “การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก”มีวัตถุประสงค์ของการวิจัยไว้ 3 ประการคือ

1.เพื่อฝึกอบรมครูประจำการ โรงเรียนในโครงการพระราชดำริ สมเด็จพระเทพ-

รัตนราชสุดาฯ เขตพื้นที่การศึกษานครนายก ให้มีความรู้และสามารถประยุกต์ใช้หลักปรัชญาเศรษฐกิจพอเพียงเพื่อการเรียนการสอน และการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียง

2.เพื่อประเมินผลสัมฤทธิ์ความสามารถของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก ในการประยุกต์ใช้หลักปรัชญาเศรษฐกิจพอเพียงเพื่อการเรียนการสอนและการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียง

3.เพื่อประเมินผลสัมฤทธิ์ทางการเรียนของนักเรียนโรงเรียนในโครงการพระราชดำริ


สมเด็จพระเทพรัตนราชสุดาฯ เขตพื้นที่การศึกษานครนายก ภายหลังปฏิบัติการสอนตามแผนการ

สอนของครูที่เข้าร่วมโครงการ ที่ได้ออกแบบไว้

**กรอบแนวคิดการวิจัย**

กรอบแนวคิดในการวิจัยเรื่อง “การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก”คือ การแก้ปัญหาการเรียนการสอนของครูโรงเรียนในโครงการพระราชดำริ สมเด็จพระเทพรัตนราชสุดาฯ ที่มีครูไม่ครบชั้นปีของนักเรียน และไม่ครบตามสาระการเรียนรู้ตามเกณฑ์มาตรฐานของกระทรวงศึกษาธิการ การสอนแบบบูรณาการจึงเป็นช่องทางหนึ่งในการแก้ปัญหาการเรียนการสอนของครูและเป็นไปตามกรอบแนวคิดการปฏิรูปการศึกษาตามพระราชบัญญัติการศึกษาแห่งชาติ และหลักปรัชญาเศรษฐกิจพอเพียงเป็นนโยบายรัฐบาลในการพัฒนาประเทศและเป็นนโยบายของกระทรวงศึกษาธิการในการพัฒนาคน การออกแบบกิจกรรมการวิจัยจึงใช้หลักคิดตามทฤษฎีการเรียนรู้ 6 ระดับของบลูม

ดังภาพประกอบ 1



ภาพประกอบ 1 กรอบคิดการออกแบบกิจกรรมการวิจัยโดยใช้หลักทฤษฎีการเรียนรู้ด้านพุทธิพิสัย ของบลูม

กรอบแนวคิดในการออกแบบกิจกรรมการวิจัยเรื่อง “การประยุกต์ใช้หลักปรัชญาเศรษฐกิจ

พอเพียงเพื่อการเรียนการสอนแบบบูรณาการของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก” สามารถเชื่อมโยงการวิจัย การพัฒนา และการนำไปใช้ประโยชน์จากการวิจัยกำหนดได้ตามภาพประกอบ 2

ครูประเมินผลการเรียนการสอนของตนเอง

การนำไปใช้ประโยชน์

ครูประเมินผลสัมฤทธิ์ทางการเรียนของนักเรียนตามทฤษฎีการเรียนรของบลูม

ครูนำแผนการสอนที่เขียนขึ้นไปปฏิบัติการสอนจริง

การพัฒนา

ครูเขียนแผนการสอนแบบบูรณาการ

ศึกษาหลักการสอนแบบบูรณาการ 2 รูปแบบ

ศึกษาหลักปรัชญาเศรษฐกิจพอเพียง

สาระการเรียนรู้ที่ครูต้องรับผิดชอบ

การวิจัย

ความต้องการการช่วยเหลือของครูประจำการ

ปัญหาจัดการเรียนการสอนของครู

ภาพประกอบ 2 กรอบคิดการออกแบบกิจกรรมการวิจัย

กรอบความคิดการวิจัยเรื่อง“การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก” มีกรอบคิดการวิจัยดังภาพประกอบ 3

แผนการสอนแบบบูรณาการ

ภายในวิชา

ผลสัมฤทธิ์ทางการเรียนของนักเรียน โรงเรียนในโครงการพระราชดำริสมเด็จพระเทพรัตนราชสุดาฯ

แผนการสอนแบบบูรณาการระหว่างวิชา

**ภาพประกอบ 3 กรอบความคิดการวิจัย**

**ประชากรและกลุ่มตัวอย่าง**

ประชากรและกลุ่มตัวอย่างที่ใช้ในการศึกษาครั้งนี้ ได้แก่

ประชากร **ได้แก่ ผู้บริหารและครูประจำการ**โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก ที่ปฏิบัติหน้าที่ประจำปีการศึกษา 2560 จำนวน 20 โรงเรียน โดยมีครูปฏิบัติหน้าที่ในโรงเรียนทั้งสิ้น จำนวน 222 คน

กลุ่มตัวอย่าง ได้แก่ ผู้บริหารและครูประจำการโรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก ที่ปฏิบัติหน้าที่ประจำปีการศึกษา 2560 และสนใจสมัครเข้าร่วมโครงการวิจัย และเขตพื้นที่การศึกษานครนายกคัดเลือก จำนวน 160 คน คิดเป็นร้อยละ 72.07 จากโรงเรียนในโครงการทั้งสิ้น 20 โรงเรียน

**ตัวแปรที่ใช้ในการศึกษา**

ตัวแปรที่ใช้ในการศึกษาครั้งนี้ ได้แก่

**ตัวแปรต้น** -แผนการสอนแบบบูรณาการภายในวิชา

-แผนการสอนแบบบูรณาการระหว่างวิชา

**ตัวแปรตาม** ผลสัมฤทธิ์ทางการเรียนของนักเรียน โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก

**เครื่องมือที่ใช้ในการวิจัย**

เครื่องมือที่ใช้ในการวิจัยครั้งนี้ ได้แก่

-การฝึกอบรมและการประชุมเชิงปฏิบัติการแบบมีส่วนร่วมตามสภาพจริง (PAR :

Participatory Action Research)

-แบบสอบถาม ใช้สอบถามปัญหาการเรียนการสอนของครูประจำการโรงเรียนในโครงการสมเด็จพระเทพรัตนราชสุดาฯ

-แบบสัมภาษณ์ ใช้สัมภาษณ์ความต้องการของครูที่ต้องการให้นักวิจัยช่วยเหลือ เพื่อพัฒนาการเรียนการสอน

-แบบบันทึกข้อมูล ใช้บันทึกข้อมูลภารกิจความรับผิดชอบของครูที่เข้าร่วมโครงการ ผ่านสาระการเรียนรู้ที่ครูได้รับมอบหมาย

-เอกสารเผยแพร่ความรู้ของวิทยากร เรื่องหลักปรัชญาเศรษฐกิจพอเพียง และรูปแบบการเรียนการสอนแบบบูรณาการที่นิยมใช้ในประเทศไทย

-เอกสารเผยแพร่ความรู้ด้านการเขียนแผนการสอน และแบบฟอร์มการเขียนแผนการสอนใน 5 รูปแบบ

-แบบสังเกต ใช้สำหรับบันทึกการสังเกตการนำแผนการสอนสู่การปฏิบัติการสอนของครู

-แบบบันทึกผลสัมฤทธิ์ทางการเรียนของนักเรียนที่ครูไปปฏิบัติการสอน

-แบบบันทึกผลการประเมินตนเองของครูที่เข้าร่วมโครงการ

-แบบสัมภาษณ์เชิงลึก

**การเก็บรวบรวมข้อมูล**

ในการเก็บรวบรวมข้อมูลในการวิจัยเรื่อง “การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก”โดยมีรายละเอียดดังนี้

-แบบทดสอบและการประเมินผลงาน

-แบบสอบถาม ใช้สอบถามปัญหาการเรียนการสอนของครูประจำการโรงเรียนใน

โครงการสมเด็จพระเทพรัตนราชสุดาฯ ทุกคนและทุกโรงเรียน

-แบบสัมภาษณ์ ใช้สัมภาษณ์ความต้องการของครูที่ต้องการให้นักวิจัยช่วยเหลือในการปฏิบัติการสอน เพื่อพัฒนาการเรียนการสอนในกลุ่มครูที่ประสงค์จะเข้าร่วมโครงการทุกคนและทุกโรงเรียน

-แบบบันทึกข้อมูล ใช้บันทึกข้อมูลภารกิจความรับผิดชอบของครูทุกคนที่เข้าร่วมโครงการ ผ่านสาระการเรียนรู้ที่ครูได้รับมอบหมาย เพื่อนำมาวิเคราะห์และจัดกลุ่ม

-เอกสารเผยแพร่ความรู้ของวิทยากร เรื่องหลักปรัชญาเศรษฐกิจพอเพียง และรูปแบบการเรียนการสอนแบบบูรณาการที่นิยมใช้ในประเทศไทย เพื่อให้ความรู้แก่ครูทุกคนที่เข้าร่วมโครงการในการนำมาประยุกต์ใช้กับการเรียนการสอน

-เอกสารเผยแพร่ความรู้ด้านการเขียนแผนการสอน และแบบฟอร์มการเขียนแผนการสอนใน 5 รูปแบบ เพื่อให้ความรู้แก่ครูทุกคนก่อนลงมือปฏิบัติในการเขียนแผนการสอนของตน

-แบบสังเกต ใช้สำหรับบันทึกการสังเกตการนำแผนการสอนสู่การปฏิบัติการสอนของครู เพื่อเป็นข้อมูลนำมาวิเคราะห์ข้อบกพร่องที่ต้องแก้ไข

-แบบบันทึกผลสัมฤทธิ์ทางการเรียนของนักเรียนที่ครูไปปฏิบัติการสอน เพื่อนำมาประมวลผลและเปรียบเทียบก่อนและหลังการการใช้รูปแบบการสอนที่ครูออกแบบไว้

-แบบบันทึกผลการประเมินตนเองของครูที่เข้าร่วมโครงการ ใช้บันทึกผลหลังการสอนของครูเพื่อนำมาวิเคราะห์เปรียบเทียบ

-แบบสัมภาษณ์เชิงลึก ใช้สัมภาษณ์ครูที่เข้าร่วมโครงการ และนักเรียนที่เรียนโรงเรียนในโครงการพระราชดำริ สมเด็จพระเทพรัตนราชสุดาฯ ในการสอนของครู และการเรียนรู้ของนักเรียน

-แบบสรุปผลการประชุมเชิงปฏิบัติการแบบมีส่วนร่วมตามสภาพจริง (PAR :

Participatory Action Research) เพื่อการบริหารจัดการโครงการให้บรรลุเป้าหมาย

**การวิเคราะห์ข้อมูล**

ในการวิเคราะห์ข้อมูลในโครงการวิจัยเรื่อง “การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก” การวิเคราะห์ข้อมูลวิเคราะห์จากแบบทดสอบ การประเมินผลงาน แบบสอบถาม แบบสัมภาษณ์ แบบบันทึกข้อมูล แบบสังเกต แบบบันทึกข้อมูลผลสัมฤทธิ์ทางการเรียนของนักเรียนแบบประเมินตนเองของครู แบบสัมภาษณ์เชิงลึก และแบบสรุปผลการประชุมเชิงปฏิบัติการที่ผู้วิจัยสร้างขึ้น

**สถิติที่ใช้ในการวิจัย**

สถิติที่ใช้ในการวิจัยครั้งนี้ ได้แก่

1.ค่าเฉลี่ย ใช้เปรียบเทียบคะแนนผลสัมฤทธิ์ทางการเรียนของนักเรียนภายหลังใช้กิจกรรม

การเรียนการสอนแบบบูรณาการที่ครูออกแบบไว้

2.ค่าร้อยละ ใช้เปรียบเทียบความคิดเห็นของครูประจำการที่เข้าร่วมโครงการ และนักเรียนที่เรียน

ด้วยรูปแบบการเรียนการสอนที่ครูออกแบบไว้

**ขอบเขตของการวิจัย**

ในโครงการวิจัยเรื่อง “การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก”ครั้งนี้ เป้าหมายคือครูประจำการโรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายกจำนวน 20 โรงเรียน มีครูประจำการทั้งสิ้น จำนวน 222 คน ครูที่เข้าร่วมโครงการสามารถนำหลักปรัชญาเศรษฐกิจพอเพียงมาประยุกต์ใช้ในการจัดการเรียนการสอนแบบบูรณาการในการปฏิบัติการสอนจริง 2 รูปแบบได้ คือ การสอนแบบบูรณาการภายในวิชา การสอนแบบบูรณาการระหว่างวิชา โดยมีนักศึกษาคณะครุศาสตร์หนึ่งหมู่เรียน จำนวน 40 คน ร่วมปฏิบัติการในครั้งนี้ และนักศึกษาครุศาสตร์ทุกคนได้เรียนรู้การประยุกต์ใช้หลักปรัชญาเศรษฐกิจพอเพียงกับการเรียนการสอนแบบบูรณาการ 2 รูปแบบดังกล่าวได้

**สถานที่ทำการวิจัย**

ในการวิจัยครั้ง เป็นการวิจัยปฏิบัติการแบบมีส่วนร่วมตามสภาพจริง (PAR : Participatory Action Research) สถานที่ที่ใช้ในการดำเนินการวิจัยคือโรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก จำนวน 20 โรงเรียน กระจายอยู่ใน 4 อำเภอคือ อำเภอเมือง อำเภอองครักษ์ อำเภอบ้านนา และอำเภอปากพลี

**ระยะเวลาการดำเนินการวิจัยและแผนการดำเนินการวิจัย**

ระยะเวลาในการทำการวิจัย จำนวน 12 เดือน โดยมีแผนการดำเนินการวิจัยตลอดโครงการวิจัยดังนี้

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| กิจกรรมการดำเนินการวิจัย | เดือนที่ | | | | | | | | | | | |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 1.ประชุมร่วมระหว่างนักวิจัย ที่ปรึกษางานวิจัย และนักศึกษาที่เข้าร่วมโครงการ เพื่อเติมเต็มความสมบูรณ์ของการออกแบบงานวิจัย และการปฏิบัติการวิจัยในภาคสนาม | ✓ |  |  |  |  |  |  |  |  |  |  |  |
| 2.ประชุมร่วมระหว่างผู้บริหารเขตพื้นที่การศึกษานครนายก ผู้บริหารโรงเรียน ครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯและนักวิจัยในโครงการ เกี่ยวกับเป้าหมายและรายละเอียดในการดำเนินการโครงการร่วมกัน | ✓ |  |  |  |  |  |  |  |  |  |  |  |
| 3.นักวิจัยและนักศึกษาในโครงการลงพื้นที่เก็บข้อมูลการสอนของครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯ ทั้ง 20 โรงเรียน เกี่ยวกับระดับชั้นและสาระการเรียนรู้ที่ครู*แต่*ละคนรับผิดชอบ |  | ✓ | ✓ |  |  |  |  |  |  |  |  |  |
| 4.วิเคราะห์ข้อมูลการสอนของครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯ เกี่ยวกับระดับชั้นและสาระการเรียนรู้ที่ครูทั้ง 20 โรงเรียนรับผิดชอบอยู่ และจัดกลุ่มครูตามรูปแบบของการสอนแบบบูรณาการออกเป็น 5 กลุ่มคือคือ กลุ่มการสอนแบบบูรณาการภายในวิชา กลุ่มการสอนแบบบูรณาการระหว่างวิชาแบบสอดแทรก กลุ่มการสอนระหว่างวิชาแบบบูรณาการแบบคู่ขนาน กลุ่มการสอนระหว่างวิชาแบบบูรณาการแบบสหวิทยาการ และกลุ่มการสอนระหว่างวิชาแบบบูรณาการแบบข้ามวิชา หรือสอนเป็นคณะ |  | ✓ | ✓ |  |  |  |  |  |  |  |  |  |
| 5.ประชุมปฏิบัติการการบูรณาการการเรียนการสอนเชื่อมโยงกับหลักปรัชญาเศรษฐกิจพอเพียง ระหว่างนักวิจัยในโครงการ ที่ปรึกษาโครงการ และนักศึกษาที่เข้าร่วมโครงการวิจัย |  |  |  | ✓ |  |  |  |  |  |  |  |  |
| 6.ประชุมปฏิบัติการการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียง ระหว่างวิทยากร นักวิจัยในโครงการ ที่ปรึกษาโครงการ และนักศึกษาที่เข้าร่วมโครงการ |  |  |  | ✓ |  |  |  |  |  |  |  |  |
| 7.ประชุมร่วมระหว่างวิทยากร ที่ปรึกษาโครงการ ผู้บริหารโรงเรียน ครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯและนักวิจัยในโครงการ เกี่ยวกับการบูรณาการการเรียนการสอนเชื่อมโยงกับหลักปรัชญาเศรษฐกิจพอเพียง และการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียง |  |  |  | ✓ |  |  |  |  |  |  |  |  |
| 8.ประชุมปฏิบัติการเพื่อการเขียนแผนการสอนของกลุ่มครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯ กลุ่มที่ 1 คือกลุ่มปฏิบัติการสอนแบบบูรณาการภายในวิชา |  |  |  | ✓ | ✓ |  |  |  |  |  |  |  |
| 9.ประชุมปฏิบัติการเพื่อการเขียนแผนการสอนของกลุ่มครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯ กลุ่มที่ 2 คือกลุ่มปฏิบัติการสอนแบบบูรณาการระหว่างวิชาแบบสอดแทรก |  |  |  | ✓ | ✓ |  |  |  |  |  |  |  |
| 10.ประชุมปฏิบัติการเพื่อการเขียนแผนการสอนของกลุ่มครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯ กลุ่มที่ 3 คือกลุ่มปฏิบัติการสอนแบบบูรณาการระหว่างวิชาแบบคู่ขนาน |  |  |  | ✓ | ✓ |  |  |  |  |  |  |  |
| 11.ประชุมปฏิบัติการเพื่อการเขียนแผนการสอนของกลุ่มครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯ กลุ่มที่ 4 คือกลุ่มปฏิบัติการสอนแบบบูรณาการระหว่างวิชาแบบสหวิทยาการ |  |  |  |  | ✓ | ✓ |  |  |  |  |  |  |
| 12.ประชุมปฏิบัติการเพื่อการเขียนแผนการสอนของกลุ่มครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯ กลุ่มที่ 5 คือกลุ่มปฏิบัติการสอนแบบบูรณาการระหว่างวิชาแบบบูรณาการแบบข้ามวิชา หรือสอนเป็นคณะ |  |  |  |  | ✓ | ✓ |  |  |  |  |  |  |
| 13.การนิเทศติดตามผลในระดับโรงเรียนทั้ง 20 โรงเรียน ครั้งที่ 1 |  |  |  |  |  |  | ✓ | ✓ |  |  |  |  |
| 14.การนิเทศติดตามผลในระดับโรงเรียนทั้ง 20 โรงเรียน ครั้งที่ 2 |  |  |  |  |  |  |  | ✓ | ✓ | ✓ |  |  |
| 15.การประชุมเพื่อนำเสนอผลงานและการคัดเลือกผลงานเพื่อการรับรางวัล |  |  |  |  |  |  |  |  |  |  | ✓ |  |
| 16.การเขียนรายงานการวิจัย |  |  |  |  |  |  |  |  |  | ✓ | ✓ | ✓ |

**การรายงานผลการดำเนินการวิจัย**

|  |
| --- |
| 1.ประชุมร่วมระหว่างนักวิจัย ที่ปรึกษางานวิจัย และนักศึกษาที่เข้าร่วมโครงการ เพื่อเติมเต็มความสมบูรณ์ของการออกแบบงานวิจัย และการปฏิบัติการวิจัยในภาคสนาม  วัตถุประสงค์ที่สำคัญคือ เพื่อให้นักวิจัย ที่ปรึกษางานวิจัย และนักศึกษาที่เข้าร่วมโครงการวิจัย ได้ทราบวัตถุประสงค์ของโครงการวิจัย และร่วมแสดงความคิดเห็นเกี่ยวกับการออกแบบงานวิจัยและวิธีการปฏิบัติการวิจัยในภาคสนาม  ระยะเวลาดำเนินการคือ เดือน ตุลาคม 2559 |
| 2.ประชุมร่วมระหว่างผู้บริหารเขตพื้นที่การศึกษานครนายก ผู้บริหารโรงเรียน ครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯและนักวิจัยในโครงการ เกี่ยวกับเป้าหมายและรายละเอียดในการดำเนินการโครงการร่วมกัน  วัตถุประสงค์ที่สำคัญคือ เพื่อให้ผู้บริหารเขตพื้นที่การศึกษานครนายก ผู้บริหารโรงเรียน ผู้แทนครู นักวิจัยในโครงการ และพันธมิตร ได้ทราบวัตถุประสงค์โครงการวิจัย เป้าหมายและรายละเอียดโครงการวิจัยร่วมกัน  ระยะเวลาดำเนินการคือ เดือนดุลาคม 2559 |
| 3.นักวิจัยและนักศึกษาในโครงการลงพื้นที่เก็บข้อมูลการสอนของครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯ ทั้ง 20 โรงเรียน เกี่ยวกับระดับชั้นและสาระการเรียนรู้ที่ครู*แต่*ละคนรับผิดชอบ  วัตถุประสงค์ที่สำคัญคือ เพื่อเก็บรวบรวมข้อมูลการสอนของครูเกี่ยวกับชั้นการสอนและสาระการเรียนรู้ที่ครูรับผิดชอบ เพื่อใช้เป็นข้อมูลในการออกแบบการวิจัย  ระยะเวลาดำเนินการคือ เดือนพฤศจิกายน และธันวาคม 2559 |
| 4.วิเคราะห์ข้อมูลการสอนของครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯ เกี่ยวกับระดับชั้นและสาระการเรียนรู้ที่ครูทั้ง 20 โรงเรียนรับผิดชอบอยู่ และจัดกลุ่มครูตามรูปแบบของการสอนแบบบูรณาการออกเป็น 5 กลุ่มคือคือ กลุ่มการสอนแบบบูรณาการภายในวิชา กลุ่มการสอนแบบบูรณาการระหว่างวิชาแบบสอดแทรก กลุ่มการสอนระหว่างวิชาแบบบูรณาการแบบคู่ขนาน กลุ่มการสอนระหว่างวิชาแบบบูรณาการแบบสหวิทยาการ และกลุ่มการสอนระหว่างวิชาแบบบูรณาการแบบข้ามวิชา หรือสอนเป็นคณะ  วัตถุประสงค์ที่สำคัญคือ เพื่อให้นักวิจัยนำข้อมูลมาวิเคราะห์ จัดกลุ่มครูเพื่อประโยชน์ในการออกแบบการสอนในสภาพจริง สอดคล้องกับภาระกิจการสอนที่ครูรับผิดชอบ และเป็นข้อมูลให้กับคณะวิทยากร  ระยะเวลาดำเนินการคือ เดือน มกราคม และกุมภาพันธ์ 2560 |
| 5.ประชุมปฏิบัติการการบูรณาการการเรียนการสอนเชื่อมโยงกับหลักปรัชญาเศรษฐกิจพอเพียง ระหว่างนักวิจัยในโครงการ ที่ปรึกษาโครงการ และนักศึกษาที่เข้าร่วมโครงการวิจัย  วัตถุประสงค์ที่สำคัญคือ เพื่อให้นักวิจัย ที่ปรึกษาโครงการวิจัย และนักศึกษาที่เข้าร่วมโครงการสามารถเชื่อมโยงหลักปรัชญาเศรษฐกิจพอเพียงเข้ากับการเรียนการสอนแบบบูรณาการที่จะไปใช้ในโครงการวิจัย  ระยะเวลาดำเนินการคือ เดือนมีนาคม 2560 |
| 6.ประชุมปฏิบัติการการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียง ระหว่างวิทยากร นักวิจัยในโครงการ ที่ปรึกษาโครงการ และนักศึกษาที่เข้าร่วมโครงการ  วัตถุประสงค์ที่สำคัญคือ เพื่อให้วิทยากร นักวิจัยในโครงการ ที่ปรึกษาโครงการ และนักศึกษาที่เข้าร่วมโครงการมีความสามารถเขียนแผนการสอนแบบบูรณาการรูปแบบต่างๆ เชื่อมโยงกับหลักปรัชญาเศรษฐกิจพอเพียงได้ และสื่อความเข้าใจตรงกัน  ระยะเวลาดำเนินการคือ เดือน เมษายน 2560 |
| 7.ประชุมร่วมระหว่างวิทยากร ที่ปรึกษาโครงการ ผู้บริหารโรงเรียน ครูโรงเรียนในโครงการอันเนื่องมาจากพระราชดำริ สมเด็จพระเทพรัตนราชสุดาฯและนักวิจัยในโครงการ เกี่ยวกับการบูรณาการการเรียนการสอนเชื่อมโยงกับหลักปรัชญาเศรษฐกิจพอเพียง และการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียง  วัตถุประสงค์ที่สำคัญคือ เพื่อให้ผู้บริหารโรงเรียน และครูในโรงเรียนโครงการพระราชดำริสมเด็จพระเทพรัตนราชสุดาฯ สามารถเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียงในสภาพการปฏิบัติการสอนจริงในโรงเรียนได้  ระยะเวลาดำเนินการคือ เดือนพฤษภาคม 2560 เนื่องจากทางโรงเรียนปิดภาคการศึกษา |